Porsche Cayenne

Porsche Cayenne on Porschen vuodesta 2002 lähtien valmistama suurikokoinen, ylellinen crossover-tyyppinen automalli. Se oli valmistajan ensimmäinen malli luokassaan, ja samalla myös ensimmäinen neliovinen Porsche. Sittemmin valmistaja on esitellyt myös pienemmän crossover-mallin, Macanin.

Porsche Cayenne Typ 9PA (2002–2010) 

Ensimmäisen sukupolven Cayenne esiteltiin Pariisin autonäyttelyssä syksyllä 2002. Se perustuu samalle pohjalevylle kuin Volkswagen Touareg. Cayennen korit valmistettiin Slovakian Bratislavassa samassa tehtaassa Touaregin kanssa. Pääosa moottoreista koottiin Saksassa, Stuttgart-Zuffenhausenissa ja autojen lopullinen kokoonpano tapahtui myös Saksassa, Leipzigin tehtaalla.

Vuonna 2007 malli koki kasvojenkohotuksen, jossa se sai muun muassa uudelleenmuotoillun etupuskurin.

Porsche Cayenne Typ 92A (2010–2017) 

Toisen sukupolven Cayenne esiteltiin Geneven autonäyttelyssä maaliskuussa 2010. Se perustuu samalle pohjalevylle kuin toisen sukupolven Volkswagen Touareg. 

Vuonna 2014 malli koki kasvojenkohotuksen, jossa se sai aiempaa suuremmat etupuskurin ilmanottoaukot.

Porsche Cayenne Typ PO536 (2017–) 

Kolmannen sukupolven Cayenne esiteltiin Frankfurtin autonäyttelyssä syyskuussa 2017. Se perustuu Volkswagen Groupin modulaariselle MLB-pohjalevylle, kuten myös esimerkiksi Audi Q7 ja Bentley Bentayga. Auto valmistetaan nyt kokonaan Slovakiassa.

Vuoden 2017 Euro NCAP -kolaritestistä Cayenne sai tulokseksi täydet viisi tähteä.

Shanghain autonäyttelyssä huhtikuussa 2019 esiteltiin Cayenne Coupé, jonka perä on muotoiltu perusmallia viistommin. Malli on lisäksi ainoastaan nelipaikkainen.

Lähteet

Aiheesta muualla 

Cayenne
J-segmentin autot
2000-vuosikymmenen autot
2010-luvun autot
2020-luvun autot